У Вікіпедыі ёсць артыкулы пра іншых асоб з прозвішчам Пуціла.
**Сцяпан Аляксандравіч Пуціла** (псеўд. *Сцяпан Святлоў*, нар. 27 ліпеня 1998 г. у Мінску) — беларускі журналіст, аўтар папулярных грамадска-палітычных каналаў у Беларусі з агульнай назвай «NEXTA».

Біяграфія
---------

Сцяпан Пуціла на цырымоніі ўручэння прэміі Сахарава
Сын журналіста Аляксандра Пуцілы, які раней працаваў спартыўным каментатарам Белтэлерадыёкампаніі, а пасля аглядальнікам спартыўных навін на тэлеканале «Белсат» у Польшчы.

Вучыўся ў Сеніцкай сярэдняй школе імя Янкі Купалы, пасля чаго скончыў Беларускі гуманітарны ліцэй імя Якуба Коласа, пазбаўлены афіцыйнага статусу навучальнай установы. Пра сваю альма-матар Сцяпан Пуціла сказаў:

|  |  |  |
| --- | --- | --- |
| "| Для мяне асабіста Ліцэй – час пачаткаў. Там я пачаў здымаць першыя (не)сур’ёзныя відэа — старажылы абавязкова будуць памятаць супершоу «Банкі цягнуць»; пачаў займацца журналістыкай – выдаў нават некалькі нумароў культавай газеты «Трыкутнік»; пачаў займацца музыкай. Вынікам нашай з сябрамі працы сталі песні гурта NEXTA — «Выбора нет» ды «Феерверк». | "|

Атрымаў вядомасць па назве свайго Ютуб-канала, стаў адным з самых папулярных беларускіх грамадска-палітычных блогераў. У лютым 2018 года супраць Сцяпана Пуцілы спрабавалі завесці крымінальную справу паводле артыкула 368 КК РБ «Абраза прэзідэнта» за ролікі на YouTube, нібыта па скарзе невядомай грамадзянкі. З таго часу ён не наведвае Беларусь.

У сакавіку 2019 атрымаў Нацыянальную прэмію за абарону правоў чалавека імя Віктара Івашкевіча.

Жыве ў Польшчы, дзе скончыў вучобу. З восені 2018 года вядзе праграму інфармацыйна-забаўляльную праграму «Суб’ектыў» на тэлеканале «Белсат».

У 2020 годзе Пуціла разам з іншымі прадстаўнікамі беларускага дэмакратычнага руху атрымаў прэмію Сахарава.

3 мая 2023 года Мінскі абласны суд завочна прыгаварыў Пуцілу да 20 гадоў калоніі.

Публічная дзейнасць
-------------------

Публічную дзейнасць пачаў у кастрычніку 2015 года, стварыўшы канал NEXTA на YouTube. Асноўны напрамак — «забаўляльны, інфармацыйны або музычны кантэнт». Найбольш папулярнае відэа — «*Их ждёт смертная казнь*» пра чарговы смяротны прысуд у Беларусі: 5,3 млн праглядаў. Першае відэа — песня «*Выбора нет*», прымеркаваная да прэзідэнцкіх выбараў з заклікам да іх байкоту. Спецслужбы амаль адразу ж зацікавіліся асобай блогера: прыходзілі, сярод іншага, у школу, высвятлялі, хто ён такі ды адкуль узяўся.

У 2017 годзе ўдзельнічаў у некалькіх акцыях пратэсту, у тым ліку ў родапачынальніку Маршаў недармаедаў — «Маршы абураных беларусаў» 17 лютага 2017 года, з якога вёў стрым-трансляцыю ў Periscope[ru]. Выпусціў некалькі відэаролікаў, прысвечаных пратэстам у Беларусі.

З восені 2018 года актыўна вядзе канал у Telegram. Частка інфармацыі публікуецца ў дадатковым канале NEXTA Live, разлічаным на менш важныя навіны. Аўдыторыя пашырылася ў тым ліку дзякуючы інсайдам з МУС Беларусі. Былы міністр унутраных спраў Ігар Шуневіч перад сваёй адстаўкай заявіў, што выкрыў крыніцы Telegram-канала NEXTA, аднак блогер гэтую заяву абвергнуў.

З верасня 2018 года робіць праграму «Суб’ектыў» для тэлеканала «Белсат».

Фільмаграфія
------------

* 2019: Лукашэнка. Крымінальныя матэрыялы
* 2020: Лукашэнка. Над прорвай у хлусні на YouTube
* 2021: Лукашэнка. Залатое дно на YouTube
* 2021: Залатое дно 2: У Цені дыктатара на YouTube
* 2022: Залатое дно 3. Ганебны фінал Лукашэнкі на YouTube
* 2022: Польшча. Салідарнасць у крыві на YouTube
* 2023: Пуцін. Па шляху Гітлера на YouTube

Гл. таксама
-----------

* NEXTA

Зноскі
------

1. ↑  NEXTA в других соцсетях и сервисах
2. ↑  Бацька відэаблогера NEXTA, якога западозрылі ў абразе Лукашэнкі: Кішка тонкая, каб нас запалохаць
3. ↑  Степан Светлов — Краткая информация
4. ↑  Коласаўскаму ліцэю — 29. Блогер NEXTA ды іншыя выпускнікі — пра сваю альма-матар. 14 студзеня 2019
5. ↑  nashaniva.by
6. ↑  Блогер Nexta атрымаў Нацыянальную прэмію за абарону правоў чалавека імя Віктара Івашкевіча
7. 1 2  «90 % людей хотят остаться анонимами. Все боятся, но многие даже не знают, чего». Большое интервью с создателем Telegram-канала NEXTA. 22 мая 2019
8. ↑  Суб’ектыў на «Белсаце»
9. ↑  «На их стороне правда». Премию Сахарова за 2020 год получила белорусская оппозиция
10. ↑  Прысуд Раману Пратасевічу і астатнім фігуранты «справы N\*XTA» ўступіў у сілу **(нявызн.)**. *Новы Час* (18 мая 2023).
11. ↑  Пра канал NEXTA на YouTube
12. ↑  Их ждёт смертная казнь
13. ↑  Нам па 18, але галасаваць ня хочацца. Ліцэйскі гурт «NEXTA» запісаў песьню-заклік да байкоту
14. 1 2  «Текст о сотруднике ГАИ набирал дрожащими руками». Интервью с автором канала NEXTA. 22 мая 2019 Архівавана 15 жніўня 2020.
15. ↑  NEXTA Lite
16. ↑  Хто зьлівае блогеру NEXTA ўнутраныя зводкі міліцыі
17. ↑  На развітанне Шуневіч сказаў, што раскрыў крыніцы тэлеграм-канала Нехта, і паабяцаў звольніць іх з міліцыі
18. ↑  Шуневіч сказаў, што вылічыў крыніцы ўцечкі службовай інфармацыі. NEXTA гэта зняпраўджвае
19. ↑  belsat.eu

Спасылкі
--------

|  |  |
| --- | --- |
| ⚙️   У сацыяльных сетках | Facebook |
| Нарматыўны кантроль | GND: 121695660X · NUKAT: n2020203654 · VIAF: 2137159941674025440003 |